Joriy yilning 21 may kuni “Men g‘olib” ommaviy yugurish musobaqasi o‘tkaziladi. Shu munosabat bilan Toshkent shahridagi bir necha ko‘chalar vaqtincha yopiladi. 20 may kuni soat 10:00 dan 21 may kuni soat 11:00 gacha: - Afrosiyob ko‘chasining Islom Karimov shohko‘chasi bilan kesishgan chorrahasidan Afrosiyob ko‘chasi bo‘ylab Beshyog‘och ko‘chasi bilan kesishmasigacha; 21 may kuni soat 5:30 dan soat 9:00 gacha: - Afrosiyob ko‘chasining Islom Karimov shohko‘chasi bilan kesishgan chorrahasidan Afrosiyob va Oybek ko‘chalari bo‘ylab Oybek va Nukus ko‘chalari kesishmasigacha; - Oybek va Nukus ko‘chalari kesishmasidan Nukus ko‘chasi bo‘ylab Rim katolik cherkovigacha. Haydovchilarga aylanma yo‘llardan foydalanish tavsiya etilgan.